**-สำเนาคู่ฉบับ-**

**รายงานการประชุมสภาองค์การบริหารส่วนตำบลสำโรง**

**สมัยสามัญ สมัยที่ 3 ครั้งที่ 2 ประจำปี 2566**

**วันศุกร์ที่ 18 สิงหาคม พ.ศ. 2566**

**ณ ห้องประชุมองค์การบริหารส่วนตำบลสำโรง**

**ผู้เข้าประชุม 11 คน**

**ผู้ไม่มาประชุม - คน**

**ผู้เข้าร่วมประชุม 15 คน**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายรวม แสงผักแว่น | ประธานสภา อบต. | -รวม- |  |
| 2 | นายโชคอำนวย บุษบาสระน้อย | รองประธานสภา อบต. | -โชคอำนวย- |  |
| 3 | นางรพีพรรณ สุวัฒนะพันธ์ | เลขานุการสภา อบต. | -รพีพรรณ- |  |
| 4 | นางชนิตา ชุ่มเกษม | ส.อบต.หมู่ที่ 1 | -ชนิตา- |  |
| 5 | นายธีรพงษ์ คำวิเชียร | ส.อบต.หมู่ที่ 2 | -ธีรพงษ์- |  |
| 6 | นางสายชล น้อยพริ้ง | ส.อบต.หมู่ที่ 3 | -สายชล- |  |
| 7 | นายกิตติศักดิ์ ชิมสำโรง | ส.อบต.หมู่ที่ 4 | -กิตติศักดิ์- |  |
| 8 | นายวิโรจน์ ขอบสำโรง | ส.อบต.หมู่ที่ 5 | -วิโรจน์- |  |
| 9 | นายพรชัย เทียนสำโรง | ส.อบต.หมู่ที่ 7 | -พรชัย- |  |
| 10 | นายอำนวย เภากลาง | ส.อบต.หมู่ที่ 8 | -อำนวย- |  |
| 11 | นายเสน่ห์ ยันสำโรง | ส.อบต.หมู่ที่ 9 | -เสน่ห์- |  |

**ผู้เข้าร่วมประชุม 15 คน**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายประเทือง ภักเกษม | นายก อบต. | -ประเทือง- |  |
| 2 | นายชูชาติ ชุ่มเกษม | รองนายก อบต. | -ชูชาติ- |  |
| 3 | นายประเสริฐ เอี่ยมสำโรง | รองนายก อบต. | -ประเสริฐ- |  |
| 4 | นายบรรทม แก้วสำโรง | เลขานุการนายก อบต. | -บรรทม- |  |
| 5 | นางแววตา สวนจะบก | ผู้ช่วยผู้ใหญ่บ้าน หมู่ที่ 10 | -แววตา- |  |
| 6 | นายสิงห์ ชีพกระโทก | ผู้ช่วยผู้ใหญ่บ้าน หมู่ที่ 6 | -สิงห์- |  |
| 7 | นางสุธีกานต์ โคตรจังหรีด | ผู้ช่วยผู้ใหญ่บ้าน หมู่ที่ 7 | -สุธีกานต์- |  |
| 8 | นายณัฏฐาพนธ์ ดำริสระน้อย | ผู้ช่วยผู้ใหญ่บ้าน หมู่ที่ 4 | -ณัฏฐาพนธ์- |  |
| 9 | นายทศพล ห่ามกระโทก | หัวหน้าสำนักปลัด อบต. สำโรง | -ทศพล- |  |
| 10 | นางดุจดาว ขาวจันทร์ | นักวิเคราะห์นโยบายและแผนปฏิบัติการ | -ดุจดาว- |  |
| 11 | นางสุภาวดี กิจนุกร | ผู้อำนวยการกองคลัง | -สุภาวดี- |  |
| 12 | นางสาวม๋วย ประเสริฐสระน้อย | เจ้าหน้าที่ช่วยเหลือกิจการสภา | -ม๋วย- |  |
| 13 | นางสาวจิตฤดี อุ่นจางวาง | เจ้าหน้าที่ช่วยเหลือกิจการสภา | -จิตฤดี- |  |
| 14 | นางสาววันวิสา ผายฉิมพลี | เจ้าหน้าที่ช่วยเหลือกิจการสภา | -วันวิสา- |  |
| 15 | นางสาวประไพ เพ็งแสง | เจ้าหน้าที่ช่วยเหลือกิจการสภา | -ประไพ- |  |

/ลำดับที่...

-2-

**นายรวม แสงผักแว่น** ประธานสภาองค์การบริหารส่วนตำบลสำโรง ประธานในที่ประชุมจุดธูปเทียนบูชา

พระรัตนตรัย นำสวดมนต์ไหว้พระ และกล่าวเปิดประชุม เวลา 09.30 น.

**ระเบียบวาระที่ 1** **เรื่องประธานแจ้งต่อที่ประชุม**

**ประธานสภา อบต.** ขอเชิญนางสุภาวดี กิจนุกร ผู้อำนวยการกองคลัง แนะนำตัวต่อที่ประชุม

**นางสุภาวดี กิจนุกร** รายงานตัวต่อที่ประชุมเนื่องจากโอนย้ายมาดำรงตำแหน่งผู้อำนวยการกองคลัง

**(ผู้อำนวยการกองคลัง)** องค์การบริหารส่วนตำบลสำโรง เมื่อวันที่ 15 สิงหาคม 2566

**ที่ประชุม** รับทราบ

**ระเบียบวาระที่ 2** **รับรองรายงานการประชุม**

**ประธานสภา อบต.** การรับรองรายงานการประชุมสภาองค์การบริหารส่วนตำบลสำโรง สมัยสามัญ สมัยที่ 3 ประจำปี 2566 วันที่ 8 สิงหาคม 2566 ขอเชิญสมาชิกสภาฯทุกท่านตรวจสอบ (รายละเอียดตามเอกสารประกอบการประชุมหมายเลข 1) ครับ และสมาชิกสภาฯ ท่านใดจะแก้ไขรายงานการประชุมหรือไม่ หากไม่มีขอมติเพื่อรับรองรายงานการประชุมสภาองค์การบริหารส่วนตำบลสำโรง สมัยสามัญ สมัยที่ 3 ประจำปี 2566 เมื่อวันที่ 8 สิงหาคม 2566 โดยการยกมือ

**มติที่ประชุม** รับรองรายงานการประชุมสภาองค์การบริหารส่วนตำบลสำโรง สมัยสามัญ

สมัยที่ 3 ประจำปี 2566 เมื่อวันที่ 8 สิงหาคม 2566 เป็นเอกฉันท์

**ระเบียบวาระที่ 3 กระทู้ถาม**

 -ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 **-**ไม่มี

**ระเบียบวาระที่ 5** **เรื่องเสนอใหม่**

**1.** **การพิจารณาร่างข้อบัญญัติงบประมาณรายจ่ายทั่วไป ประจำปีงบประมาณ พ.ศ. 2567**

 **วาระที่ 2 แปรญัตติ**

**ประธานสภา อบต.**  ขอเชิญประธานคณะกรรมการแปรญัตติร่างข้อบัญญัติงบประมาณรายจ่ายทั่วไป

ประจำปีงบประมาณ พ.ศ. 2567 นำเสนอมติที่ประชุมคณะกรรมการแปรญัตติฯ

**ประธานกรรมการแปรญัตติ** ขอขอบคุณท่านประธานสภาฯ เรียนท่านประธานสภาฯ ท่านสมาชิกสภาฯ

**(นายวิโรจน์ ขอบสำโรง)** ผู้ทรงเกียรติ และผู้เข้าร่วมประชุมทุกท่าน คณะกรรมการแปรญัตติร่างข้อบัญญัติงบประมาณรายจ่ายทั่วไปประจำปีงบประมาณ พ.ศ. 2567 ขอรายงานว่าไม่มีผู้มายื่นแปรญัตติแต่อย่างใด และคณะกรรมการแปรญัตติมีมติให้คงร่างเดิม

**ประธานสภา อบต.**  ขอให้ที่ประชุมลงมติว่าเห็นด้วยหรือไม่กับคณะกรรมการแปรญัตติที่ให้คงร่างเดิม

 (ด้วยการยกมือ)

**มติที่ประชุม** ลงมติเห็นด้วยกับคณะกรรมการแปรญัตติเป็นเอกฉันท์

/ประธานสภา...

-3-

**ประธานสภา อบต.**  ขอปรึกษาที่ประชุมให้พิจารณาวาระที่ 3 ลงมติในวันเดียวกันนี้ด้วยการยกมือ

**มติที่ประชุม** มีมติเห็นชอบเป็นเอกฉันท์

 **2. การพิจารณาร่างข้อบัญญัติงบประมาณรายจ่ายทั่วไป ประจำปีงบประมาณ**

 **พ.ศ. 2567**

 **วาระที่ 3 ลงมติ**

**ประธานสภา อบต.** การพิจารณาร่างข้อบัญญัติฯ ในวาระที่ 3 ไม่มีการอภิปราย และขอมติที่ประชุม

เห็นชอบให้ตราเป็นข้อบัญญัติงบประมาณรายจ่ายทั่วไป ประจำปีงบประมาณ พ.ศ. 2567 โดยการยกมือ

**มติที่ประชุม** มีมติเห็นชอบร่างข้อบัญญัติงบประมาณรายจ่ายทั่วไปประจำปีงบประมาณ พ.ศ. 2567 เป็นเอกฉันท์ให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2567

 **3.การเสนอญัตติการโอนงบประมาณรายจ่ายประจำปีงบประมาณ พ.ศ. 2566**

**ประธานสภา อบต.** ขอให้เลขานุการสภาองค์การบริหารส่วนตำบลสำโรง นำเสนอกฎหมายและระเบียบที่เกี่ยวข้องให้ที่ประชุมทราบ

**เลขานุการสภาฯ** การขออนุมัติโอนงบประมาณรายจ่ายประจำปีงบประมาณ พ.ศ. 2566 ของผู้บริหารท้องถิ่นต่อสภาองค์การบริหารส่วนตำบลสำโรง เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 3) พ.ศ. 2543 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือ โอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ที่ประชุม** รับทราบ

**ประธานสภา อบต.** ขอให้นายกองค์การบริหารส่วนตำบลสำโรงนำเสนอที่ประชุม

**นายก อบต.**  นำเสนอการขออนุมัติโอนงบประมาณรายจ่าย ครั้งที่ 5 ประจำปีงบประมาณ

พ.ศ. 2566 (รายละเอียดตามเอกสารประกอบการประชุมหมายเลข 2)

**ประธานสภา อบต.** ขอเชิญสมาชิกสภาฯ ทุกท่านตรวจสอบรายละเอียดจากเอกสารประกอบ หากมีสมาชิกสภาฯ ท่านใดมีข้อสงสัย หรือประสงค์จะแสดงความคิดเห็นขอเชิญยกมือเพื่อแสดงความประสงค์ หากไม่มีผู้ใดมีข้อซักถามหรือแสดงความคิดเห็น ขอมติที่ประชุมอนุมัติการโอนงบประมาณรายจ่ายประจำปีงบประมาณ พ.ศ. 2566 ครั้งที่ 5 ตามที่ท่านนายกนำเสนอโดยการยกมือครับ

**มติที่ประชุม** มีมติอนุมัติการโอนงบประมาณรายจ่ายประจำปีงบประมาณ พ.ศ. 2566 ครั้งที่ 5

 ตามที่นายกองค์การบริหารส่วนตำบลสำโรงนำเสนอเป็นเอกฉันท์

/4. การรายงาน...

-4-

**4. การรายงานผลการประเมินมาตรฐานขั้นต่ำการจัดบริการสาธารณะขององค์การบริหารส่วนท้องถิ่น ประจำปี พ.ศ. 2566**

**ประธานสภา อบต.** ขอเชิญนายกองค์การบริหารส่วนตำบลสำโรง นำเสนอต่อที่ประชุม

**นายก อบต.** รายงานผลการประเมินมาตรฐานขั้นต่ำการจัดบริการสาธารณะขององค์การ

บริหารส่วนท้องถิ่น ประจำปี พ.ศ. 2566 (รายละเอียดตามเอกสารประกอบการ

ประชุมหมายเลข 3) โดยมอบหมาย นายทศพล ห่ามกระโทก หัวหน้าสำนักปลัด ดำเนินการ

นายทศพล ห่ามกระโทก ตามหนังสือ สำนักงานปลัดสำนักนายกรัฐมนตรี ที่ นร 0107/ว3894 ลงวันที่

(หัวหน้าสำนักปลัด) 31 พฤษภาคม 2566 คณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) มีมติเห็นชอบให้มีการประเมินมาตรฐานขั้นต่ำเพื่อการประกันคุณภาพการจัดบริการสาธารณะขององค์กรปกครองส่วนท้องถิ่น ประจำปี 2566 จำนวน 8 ด้าน 64 ตัวชี้วัด โดยขอความร่วมมือให้ อปท. บันทึกข้อมูลการจัดบริการสาธารณะตามตัวชี้วัดในเว็บไซต์สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น www.odloc.go.th โดยสำนักงาน ก.ก.ถ. จะใช้ประโยชน์ในการพิจารณาจัดตั้งเงินอุดหนุนให้แก่ อปท. ในการพัฒนาคุณภาพการจัดบริการสาธารณะ และนำไปใช้เป็นสัดส่วนคะแนนประกอบการส่งประกวด อปท. ที่มีการบริหารจัดการที่ดีในปีงบประมาณ พ.ศ. 2566 ต่อไป

 **ข้อเท็จจริง**

1. ดำเนินการบันทึกข้อมูลในระบบประเมินผลมาตรฐานขั้นต่ำการจัดบริการสาธารณะ 2566 แบบออนไลน์ทางเว็บไซต์สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น www.odloc.go.th ตั้งแต่วันที่ 1 มิถุนายน - 21 กรกฎาคม 2566

 2. องค์การบริหารส่วนตำบลสำโรงได้บันทึกข้อมูลการจัดบริการสาธารณะตามตัวชี้วัดในระบบประเมินผลมาตรฐานขั้นต่ำการจัดบริการสาธารณะขององค์กรปกครองส่วนท้องถิ่น ประจำปี พ.ศ. 2566 ทุกด้านครบถ้วนเรียบร้อยแล้ว สรุปภาพรวมการกรอกข้อมูล คิดเป็นร้อยละ 100 รายละเอียดตามเอกสารที่เสนอมาพร้อมนี้ จึงรายงานสภาองค์การบริหารส่วนตำบลสำโรงเพื่อทราบ

**ที่ประชุม** รับทราบและไม่มีข้อสอบถามแต่อย่างใด

**ระเบียบวาระที่ 6** **เรื่องอื่นๆ**

**ประธานสภา อบต.** ขอเชิญนายกองค์การบริหารส่วนตำบลสำโรง นำเสนอต่อที่ประชุม

**นายก อบต.** 1. กล่าวต้อนรับ นางสุภาวดี กิจนุกร ผู้อำนวยการกองคลัง องค์การบริหารส่วนตำบลสำโรง

2. แจ้งกำหนดการลงพื้นที่ตรวจโครงการ 1 ตำบล 1 หมู่บ้านยั่งยืน บ้านขุนละคร หมูที่ 2 โดยคณะกรรมการระดับจังหวัด ในวันที่ 18 สิงหาคม 2566

 เวลา 12.00 น. และขอเชิญสมาชิกสภาองค์การบริหารส่วนตำบลสำโรงเข้าร่วมกิจกรรมโดยพร้อมเพรียงกัน

/3. แจ้งกำหนด...

-5-

 3. แจ้งกำหนดการประชุมเชิงปฏิบัติการส่วนราชการเพื่อจัดทำ/ปรับปรุงแผนปฏิบัติการรองรับภัยคุกคามความมั่นคงระดับตำบล ในวัน 28 สิงหาคม 2566 เวลา 13.30 – 15.00 น. ณ ห้องประชุมองค์การบริหารส่วนตำบลสำโรง

 4. แจ้งโครงการฝึกอบรมงานจัดซื้อจัดจ้าง โดยสำนักงาน ปปช. จังหวัดนครราชสีมา

 (วิทยากร) ในวันที่ 28 สิงหาคม 2566

 5. แจ้งการดำเนินการโครงการก่อสร้างถนนแอสฟัสติกคอนกรีต ขององค์การบริหารส่วนจังหวัดนครราชสีมา

 1. สายทางหนองตะแบก – หนองประดู่ (บ้านขุนละคร - โนนแดด)

 2. สายทางโกรกละลาย – นางเหริญ (โรงเรียนวัดใหม่สำโรง – บ้านหนองประดู่)

 3. การขอความอนุเคราะห์ซ่อมแซมถนนภายในตำบลสำโรง โดยขอความอนุเคราะห์จากองค์การบริหารส่วนจังหวัดนครราชสีมา

 6. แจ้งกำหนดการโครงการฝึกอบรมและศึกษาดูงานของกลุ่มสตรีตำบลสำโรง

 ประจำปี 2566 ระหว่างวันที่ 23 – 25 สิงหาคม 2566

 6.1 ฝึกอบรมกลุ่มเป้าหมาย จำนวน 120 คน ในวันที่ 23 สิงหาคม 2566 ณ ห้องประชุมองค์การบริหารส่วนตำบลสำโรง

 6.2 เดินทางไปศึกษาดูงาน ที่จังหวัดจันทบุรี ในวันที่ 24 – 25 สิงหาคม 2566

 7. แจ้งแนวทางในการขอรับการสนับสนุนการปรับปรุงที่อยู่อาศัยผู้พิการ/ผู้ยากไร้

 จากสำนักงานพัฒนาสังคมและความมั่นคงของมนุษย์จังหวัดนครราชสีมา

**ที่ประชุม** รับทราบ

**ประธานสภา อบต.** ขอเชิญ นายธีรพงษ์ คำวิเชียร สมาชิกสภา อบต.สำโรง หมู่ที่ 2 ชี้แจงรายละเอียดความคืบหน้าโครงการ 1 ตำบล 1 หมู่บ้านยั่งยืน บ้านขุนละคร

**นายธีรพงษ์ คำวิเชียร** รายงานผลกรดำเนินการเตรียมความพร้อมโครงการ 1 ตำบล 1 หมู่บ้านยั่งยืน

**(ส.อบต. ม. 2)** บ้านขุนละคร ว่าเป็นไปด้วยความเรียบร้อย มีความพร้อมในการรับตรวจจากคณะกรรมการ

**ที่ประชุม** รับทราบ

**ประธานสภา อบต.** กล่าวขอบคุณสมาชิกสภาองค์การบริหารส่วนตำบลสำโรงและผู้เข้าร่วมประชุม

ทุกท่าน และกล่าวปิดประชุม เวลา 11.00 น.

-รพีพรรณ สุวัฒนะพันธ์- ผู้จดบันทึกรายงานการประชุม

 (นางรพีพรรณ สุวัฒนะพันธ์)

ปลัดองค์การบริหารส่วนตำบลสำโรง

เลขานุการสภาองค์การบริหารส่วนตำบลสำโรง

/คณะกรรมการ...

-6-

 คณะกรรมการตรวจรายงานการประชุม ได้ประชุมพิจารณาตรวจรายงานการประชุมสภาองค์การบริหารส่วนตำบลสำโรง สมัยสามัญ สมัยที่ 3 ครั้งที่ 2 ประจำปี 2566 เมื่อวันที่ 18 สิงหาคม 2566 แล้ว เมื่อวันที่ 29 กันยายน 2566 เห็นว่าถูกต้องจึงลงลายมือชื่อไว้เป็นหลักฐาน

 (ลงชื่อ) -กิตติศักดิ์ ชิมสำโรง- ประธานกรรมการ

(นายกิตติศักดิ์ ชิมสำโรง)

สมาชิกสภาองค์การบริหารส่วนตำบลสำโรง หมู่ที่ 4

 (ลงชื่อ) -ชนิตา ชุ่มเกษม- กรรมการ (ลงชื่อ) -วิโรจน์ ขอบสำโรง- กรรมการ/เลขานุการ

 (นางชนิตา ชุ่มเกษม) (นายวิโรจน์ ขอบสำโรง)

สมาชิกสภาองค์การบริหารส่วนตำบลสำโรง หมู่ที่ 1 สมาชิกสภาองค์การบริหารส่วนตำบลสำโรง หมู่ที่ 5

--------------------------------------------------------------------------------------------

 รายงานการประชุมสภาองค์การบริหารส่วนตำบลสำโรง สมัยสามัญ สมัยที่ 3 ครั้งที่ 2 ประจำปี 2566 เมื่อวันที่ 18 สิงหาคม 2566 ที่ประชุมสภาองค์การบริหารส่วนตำบลสำโรงได้ให้การรับรองแล้ว เมื่อวันที่ 29 กันยายน 2566 เห็นว่าถูกต้องจึงลงลายมือชื่อไว้เป็นหลักฐาน

 (ลงชื่อ) -รวม แสงผักแว่น-

(นายรวม แสงผักแว่น)

ประธานสภาองค์การบริหารส่วนตำบลสำโรง

**เอกสารประกอบการประชุมหมายเลข 2**

1. การขออนุมัติแก้ไขเปลี่ยนแปลงคำชี้แจงและโอนงบประมาณรายจ่าย ประจำปีงบประมาณ พ.ศ.๒๕๖6

แผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ประเภทครุภัณฑ์สำนักงาน เพื่อจัดซื้อโต๊ะพับเอนกประสงค์หน้าเมลามีน สีขาว จำนวน 10 ตัวๆละ 1,500 บาท **งบประมาณตั้งไว้ 15,000 บาท**

|  |  |
| --- | --- |
| **รายละเอียดเดิม** | **รายละเอียดที่ขออนุมัติแก้ไขเปลี่ยนแปลง** |
| โต๊ะพับเอนกประสงค์เมลามีน สีขาว จำนวน 10 ตัว โดยมีคุณลักษณะ ดังนี้ (1) ผลิตจากไม้ปาติเกิ้ลหน้า 16 ม. ปิดผิวเมลามีนสวยงาม (2) ขาเหล็กพ่นสีดำ เหล็กหนา 0.7 มม. แข็งแรงทนทาน (3) รับน้ำหนักได้ 100 กก. (4) สามารถพับขาโต๊ะได้ สะดวกในการจัดเก็บและเคลื่อนย้าย ขนาด (กxลxส) 150x45x75 ซม. (5) สีขาว | โต๊ะพับเอนกประสงค์เมลามีน สีขาว จำนวน 10 ตัว โดยมีคุณลักษณะ ดังนี้ (1) ผลิตจากไม้ปาติเกิ้ลหน้า 16 ม. ปิดผิวเมลามีนสวยงาม (2) ขาโต๊ะชุบโครเมียม แข็งแรงทนทาน (3) รับน้ำหนักได้ 100 กก. (4) สามารถพับขาโต๊ะได้ สะดวกในการจัดเก็บและเคลื่อนย้าย ขนาด (กxลxส) 150x45x75 ซม. (5) สีขาว |

2. การขอโอนงบประมาณรายจ่าย ประจำปีงบประมาณ พ.ศ. 2566 เพื่อตั้งจ่ายเป็นรายการใหม่

แผนงานบริหารงานทั่วไป งานบริหารงานคลัง งบลงทุน หมวด ค่าครุภัณฑ์ ประเภท ครุภัณฑ์สำนักงาน

|  |  |  |
| --- | --- | --- |
| **ลำดับที่** | **โอนลด** | **ตั้งจ่ายเป็นรายการใหม่** |
| 1 | **แผนงานบริหารงานทั่วไป****งานบริหารงานคลัง****งบลงทุน หมวดค่าครุภัณฑ์****ประเภท ครุภัณฑ์สำนักงาน****1.1 ตู้เก็บเอกสาร** งบประมาณตั้งไว้ 11,000 บาท**โอนลดจำนวน 3,900 บาท** | **แผนงานบริหารงานทั่วไป****งานบริหารงานคลัง****งบลงทุน หมวดค่าครุภัณฑ์****ประเภท ครุภัณฑ์สำนักงาน****1.1 ตู้เอกสาร** คุณลักษณะพื้นฐาน- ชนิดตู้เหล็ก บานเลื่อนกระจก- ผลิตจากเหล็ก- ขนาด กว้างไม่น้อยกว่า 120 เซ็นติเมตร ความหนาไม่น้อยกว่า 40 เซ็นติเมตร ความสูงไม่น้อยกว่า 85 เซ็นติเมตร**งบประมาณ 3,900 บาท**โดยขอโอนงบประมาณเพิ่มจำนวน 3,900 บาท จากแผนงานบริหารงานทั่วไป งานบริหารงานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน (ตู้เอกสาร) |

-2-

|  |  |  |
| --- | --- | --- |
| **ลำดับที่** | **โอนลด** | **ตั้งจ่ายเป็นรายการใหม่** |
| 2 | **แผนงานบริหารงานทั่วไป****งานบริหารงานคลัง****งบลงทุน หมวดค่าครุภัณฑ์****ประเภท ครุภัณฑ์สำนักงาน****1.1 ตู้เก็บเอกสาร** งบประมาณตั้งไว้ 11,000 บาทคงเหลืองบประมาณ 7,100 บาท**โอนลดจำนวน 4,400 บาท**  | **แผนงานบริหารงานทั่วไป****งานบริหารงานคลัง****งบลงทุน หมวดค่าครุภัณฑ์****ประเภท ครุภัณฑ์สำนักงาน****1.1 โต๊ะทำงาน** คุณลักษณะพื้นฐาน- ชนิดโต๊ะเหล็ก - ผลิตจากเหล็ก- ขนาด 3 ฟุต**งบประมาณ 4,400 บาท**โดยขอโอนงบประมาณเพิ่มจำนวน 4,400 บาท จากแผนงานบริหารงานทั่วไป งานบริหารงานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน (โต๊ะทำงาน) |
| 3 | **แผนงานบริหารงานทั่วไป****งานบริหารงานคลัง****งบลงทุน หมวดค่าครุภัณฑ์****ประเภท ครุภัณฑ์สำนักงาน****1.1 ตู้เก็บเอกสาร** งบประมาณตั้งไว้ 11,000 บาทคงเหลืองบประมาณ 2,700 บาท**โอนลดจำนวน 2,700 บาท**แผนงานบริหารงานทั่วไปงานบริหารงานคลังงบดำเนินการ หมวดค่าใช้สอยประเภท รายจ่ายเพื่อให้ได้มาซึ่งบริการ**โอนลดจำนวน 300 บาท****รวมโอนลด จำนวน 3,000 บาท** | **แผนงานบริหารงานทั่วไป****งานบริหารงานคลัง****งบลงทุน หมวดค่าครุภัณฑ์****ประเภท ครุภัณฑ์สำนักงาน****1.1 เก้าอี้ทำงาน**  คุณลักษณะพื้นฐาน- เก้าอี้ขนาดกว้าง 66 เซนติเมตร ลึก 61 เซนติเมตร สูง 115-134 เซนติเมตร- เก้าอี้เบาะฟองน้ำหุ้มผ้าตาข่ายไนล่อน- พนักพิงสูง ปรับระดับขึ้นลงด้วยระบบ Gas Lift- มีที่วางแขน ขา 5 แฉก พร้อมล้อเลื่อนโครงสร้างและที่พักแขนผลิตจากพลาสติก PP**งบประมาณ 3,000 บาท**โดยขอโอนงบประมาณเพิ่มจำนวน 3,000 บาท จากแผนงานบริหารงานทั่วไป งานบริหารงานบริหารงานคลัง งบลงทุน หมวดค่าครุภัณฑ์ ประเภทครุภัณฑ์สำนักงาน (เก้าอี้ทำงาน) |

-3-

|  |  |  |
| --- | --- | --- |
| **ลำดับที่** | **โอนลด** | **ตั้งจ่ายเป็นรายการใหม่** |
| 4 | **แผนงานบริหารงานทั่วไป****งานบริหารงานคลัง****งบดำเนินการ หมวดค่าใช้สอย****ประเภท รายจ่ายเพื่อให้ได้มาซึ่งบริการ****โอนลดจำนวน 6,600 บาท** | **แผนงานบริหารงานทั่วไป****งานบริหารงานคลัง****งบลงทุน หมวดค่าครุภัณฑ์****ประเภท ครุภัณฑ์คอมพิวเตอร์****1.1 เครื่องพิมพ์เลเซอร์ หรือ LED ขาวดำ** **(18 หน้า/นาที) จำนวน 2 เครื่อง**  คุณลักษณะพื้นฐาน- มีความละเอียดในการพิมพ์ไม่น้อยกว่า 600x600 dpi- มีความเร็วในการพิมพ์สำหรับกระดาษ A4 ไม่น้อยกว่า 18 หน้าต่อนาที (ppm)- มีหน่วยความจำ (Memory) ขนาดไม่น้อยกว่า 32 MB- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง- มีถาดใส่กระดาษได้รวมกันไม่น้อยกว่า 150 แผ่น- สามารถใช้ได้กับ A4 , Letter , Legal และสามารถกำหนดขนาดของกระดาษเองได้ตามเกณฑ์ราคารกลางคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือน มีนาคม 2566 ประกาศ ณ วันที่ 13 มีนาคม 2566**งบประมาณ 6,600 บาท**โดยขอโอนงบประมาณเพิ่มจำนวน 6,600 บาท จากแผนงานบริหารงานทั่วไป งานบริหารงานบริหารงานคลัง งบลงทุน หมวดค่าครุภัณฑ์ ประเภทครุภัณฑ์คอมพิวเตอร์ (เครื่องพิมพ์เลเซอร์ หรือ LED ขาวดำ (18 หน้า/นาที)  |

-4-

3. การขอโอนงบประมาณรายจ่าย ประจำปีงบประมาณ พ.ศ. 2566

แผนงานการศึกษา งานบริหารทั่วไปเกี่ยวกับการศึกษา งบลงทุน หมวดค่าครุภัณฑ์ ประเภท ครุภัณฑ์สำนักงาน

|  |  |  |
| --- | --- | --- |
| **ลำดับที่** | **รายการโอนลด** | **รายการโอนเพิ่ม** |
| ๑ | แผนงานการศึกษา งานบริหารทั่วไปเกี่ยวกับการศึกษา  งบบุคลากร รายจ่ายเงินเดือน(ฝ่ายประจำ) รายการเงินเดือนข้าราชการ **โอนลดจำนวน ๕๐๐ บาท** | - แผนงานการศึกษา งานบริหารทั่วไปเกี่ยวกับการศึกษา งบลงทุน ค่าครุภัณฑ์ ประเภทครุภัณฑ์สำนักงาน ได้ตั้งงบประมาณเพื่อจัดซื้อครุภัณฑ์รายการตู้เอกสาร จำนวน ๑ หลัง งบประมาณตั้งไว้ 5,500 บาท- แต่เนื่องจากบัญชีราคามาตรฐานครุภัณฑ์ สำนักงบประมาณ ฉบับเดือนธันวาคม 2565 ได้กำหนดราคามาตรฐานและคุณลักษณะของตู้เอกสาร ราคาหลังละ 6,000 บาท จึงขอ**โอนเพิ่มจำนวน 500 บาท** |

|  |  |  |
| --- | --- | --- |
| **ลำดับที่** | **โอนลด** | **ตั้งจ่ายเป็นรายการใหม่** |
| 1 | แผนงานการศึกษา งานระดับก่อนวัยเรียนและประถมศึกษา งบดำเนินการ ค่าใช้สอยประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น รายการโครงการเฝ้าระวังและการบรรเทาเหตุฉุกเฉิน **จำนวน ๑๕,๐๐๐บาท** | แผนงานการศึกษา งานระดับก่อนวัยเรียนและประถมศึกษา งบลงทุน ค่าครุภัณฑ์ ประเภทครุภัณฑ์สำนักงานรายการ ค่าพัดลมติดผนัง เพื่อจัดซื้อพัดลมติดผนัง ขนาด ๑๘ นิ้ว จำนวน ๖ เครื่องๆละ ๒,๕๐๐ บาท **จำนวน ๑๕,๐๐๐ บาท** |
| 2 | แผนงานการศึกษา งานบริหารทั่วไปเกี่ยวกับการศึกษา งบดำเนินการ ค่าตอบแทนประเภทค่าเช่าบ้าน **จำนวน ๔,๑๐๐ บาท** | แผนงานการศึกษา งานบริหารทั่วไปเกี่ยวกับการศึกษา งบลงทุน ค่าครุภัณฑ์ ประเภทครุภัณฑ์คอมพิวเตอร์ รายการ เครื่องพิมพ์แบบฉีดหมึกพร้อมติดตั้งถังหมึก (Ink Tank Printer) **จำนวน ๑ เครื่องๆ ละ ๔,๑๐๐บาท** (ตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนมีนาคม ๒๕๖๖)  |
| 3 | แผนงานการศึกษา งานบริหารทั่วไปเกี่ยวกับการศึกษา งบบุคลากร รายจ่ายเงินเดือนฝ่ายประจำ รายการเงินเดือนข้าราชการ **จำนวน ๑๐,๐๐๐ บาท** | แผนงานบริหารทั่วไป งานบริหารทั่วไป งบลงทุน ค่าครุภัณฑ์ ประเภทครุภัณฑ์คอมพิวเตอร์ รายการ คอมพิวเตอร์แท็บเล็ต (แบบที่ ๑) จำนวน ๑ เครื่อง **จำนวน ๑ เครื่องๆ ละ ๑๐,๐๐๐ บาท** (ตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนมีนาคม๒๕๖๖)  |

**เอกสารประกอบการประชุมหมายเลข 3**